|  |  |  |  |  |
| --- | --- | --- | --- | --- |
|  |  | |  | | --- | | BULETINI MUJOR I SËMUNDSHMËRISË INFEKTIVE  (Pasqyra 14 Sh) | |  | |
|  |  |  |
| **DEPARTAMENTI I EPIDEMIOLOGJISË DHE KONTROLLIT TË SËMUNDJEVE INFEKTIVE** |  | Nentor, 2022 |

Buletini Mujor i Sëmundshmërisë Infektive publikohet çdo muaj nga “Sektori i Survejancës dhe Shërbimi i Inteligjencës Epidemike”, Instituti i Shëndetit Publik (ISHP). Ky Buletin Mujor bazohet në të dhënat e Sistemit Madhor të Bazuar në Sëmundje (SMBS) të raportuara përmes Pasqyrës Mujore 14 Sh. Ai plotësohet në Pasqyrë në formatin EXCEL, dhe dërgohet me postë elektronike dhe me postë zyrtare, brenda datës 10 të çdo muaji, në Departamentin e Epidemiologjisë dhe Kontrollit të Sëmundjeve Infektive (DEKSI), Instituti i Shëndetit Publik. Të dhënat e agreguara të Pasqyrës 14 Sh për muajin nentor 2022 janë të dhënat e raportuara nga Njësitë Vendore të Kujdesit Shëndetësor (NJVKSH) në rrethe.

1. **Sëmundjet diarreike**

Sëmundjet diarreike, gjatë muajit nëntor 2022, zënë 27.2 % të totalit të sëmundjeve infektive të raportuara me anë të Pasqyrës 14 Sh, dhe paraqesin një incidencë 165.1/100.000 banorë. Gastroenteritet e paspecifikuara janë të shpërndara në të gjitha rrethet e vendit dhe zënë peshën kryesore në grupin e sëmundjeve diarreike. Ndërkohë që, në nivel kombëtar helmimet ushqimore paraqesin një incidencë 3.0/100.000 banorë. NJVKSH Berat, Bulqizë, Kukës, mbajnë peshën kryesore në raportimin e helmimeve ushqimore. Duhet theksuar që, numri i lartë i rasteve të raportuara me helmime ushqimore dhe gastroenterite është i lidhur me pamundësinë në nivelin e disa rretheve të diagnozës së saktë klinike, dhe konfirmimit të saj me diagnozën laboratorike mikrobiologjike. NJVKSH Shkodër mban peshën kryesore të incidencës së Salmonelozës dhe Shigelozës për muajin nëntor 2022 në nivel kombëtar.

**Tabela 1: Frekuencat dhe incidencat e sëmundjeve diarreike për muajin nëntor 2022**

**(Incidenca raste/100.000 banorë)**

|  |  |  |
| --- | --- | --- |
|  | Raste  nëntor 2022 | Incidenca nëntor 2022  (raste/100.000 banorë) |
| Tifo abdominale + Paratifo | 0 | 0.00 |
| Salmoneloza | 9 | 0.31 |
| Shigelozë (Disenteri bacilare) | 17 | 0.6 |
| Dizenteri amebike | 0 | 0.0 |
| Toksikoinfeksione alimentare | 85 | 3.0 |
| Gastroenterite (etiologji e panjohur) | 4616 | 161.3 |
| Sëmundje diarreike në total | 4727 | 165.1 |

1. **Sëmundjet që parandalohen nga vaksina**
   1. **Fruth**

Në raportimin mujor të sëmundshmërisë infektive gjatë muajit nëntor 2022 është raportuar 1 rast i dyshuar me Fruth.nga NJVKSH Tiranë.

Rasti është banor i bashkisë Tiranë, i moshës 10 muajsh (> 1 vjeç), ka paraqitur shenja klinike të fruthit dhe është shtruar në spitalin pediatrik pranë QSUT-së. Ai është izoluar në dhomë të veçantë bazuar në protokollet e kontrollit të infeksioneve spitalore. Personi nuk ka qenë i vaksinuar sepse nuk ka mbushur moshën për kryerjen e vaksinimit.

Rasti është konfirmuar në Laboratorin e Virologjisë pranë Institutit të Shëndetit Publik.

Shërbimi i epidemiologjisë dhe shëndetit mjedisor pranë NJVKSH Tiranë ka kryer hetimin e rastit dhe kontakteve të tij të ngushta.

**2.2 Varicela**

Në raportimin mujor të sëmundshmërisë infektive gjatë muajit nëntor 2022 janë raportuar në total 216 raste Varicele (Incidenca 7.55/100.000 banorë ) nga të cilat 179 raste janë të dyshuara dhe 37 të konfimuara klinikisht, bazuar kjo në përkufizimin e rastit për sëmundjen Varicelë. Numri më i madh i rasteve është raportuar nga NJVKSH Fier (98 raste), NJVKSH Pogradec (34 raste) dhe NJVKSH Tiranë (32 raste). Numri më i lartë i rasteve i përket grup-moshës 4-9 vjeç me 97 raste (Grafiku 1)

**Grafiku 1. Shpërndarja e rasteve sipas grup-moshës, nëntor 2022**

1. **Hepatitet virale**

Në raportimin mujor të sëmundshmërisë infektive gjatë muajit nëntor 2022 janë raportuar në total 24 raste me hepatite virale akute (incidenca 0.84/100.000 banorë) nga të cilat, 17 raste (Incidenca 0.59/100.000 banorë) janë Hepatit Viral B (HBV) dhe 7 raste (Incidenca 0.2/100.000 banorë) janë Hepatite Virale C (HCV). Rastet me HBV i përkasin të gjitha bashkisë Tiranë. Numri më i lartë i rasteve i përket grup-moshës mbi 65 vjeç.

**Grafiku 2. Shpërndarja e rasteve me HBV sipas grup-mosh**ë**s, nëntor 2022**

**Grafiku 3. Përqindja e rasteve me HBV sipas grup-moshës, nëntor 2022**

Numri më i lartë i rasteve i përket grup-moshës mbi 65 vjeç (23%).

Rastet me HCV i përkasin bashkisë Tiranë (4 raste) bashkisë Durrës (1 rast), bashkisë Gramsh (1rast) dhe bashkisë Lezhë (1 rast). Edhe këto raste janë të shpërndara në grup-moshat aktive, nuk ka raste në grup-mosha pediatrike.

1. **Sëmundje seksualisht të transmetueshme dhe HIV/AIDS**

Gjatë muajit nëntor 2022 janë kryer 17 ekzaminime (14 meshkuj dhe 3 femra) për HIV prej të cilave 9 raste (8 meshkuj dhe 1 femër) kanë rezultuar HIV pozitiv. Shpërndarja gjeografike e rasteve që kanë rezultuar HIV pozitive është: Tiranë 5 raste (dy të huaj që banojnë në Tiranë), Durrës 3 raste, 1 rast në Lezhë. Për sa i përket shpërndarjes sipas grup-moshave: 5 raste i përkasin grup-moshës 25-34 vjeç, 3 raste grup-moshës 34-45 vjeç dhe 1 rast i përket grup-moshës 55-64 vjeç. Rastet e dyshuara kanë ardhur 5 nga laboratorë privat (INTERMEDICA-1 rast, GENIUS -1 rast, ALNET-2 raste, Spitali Vila Maria-1 rast), 1 rast nga infektivi, 1 rast nga neurologjia dhe 2 vullnetarë.

Gjatë muajit nëntor 2022 është raportuar nga NJVKSH Tiranë edhe 1 rast i konfirmuar me Sifiliz dytësor i paspecifikuar.

1. **Tuberkulozi pulmonar dhe ekstrapulmonar**

Gjatë muajit nëntor 2022 janë raportuar 11 raste me TB pulmonar. Të gjitha rastet e raportuara me TB pulmonar janë të konfirmuara dhe me sputum pozitiv. Rastet pulmonare përkatësisht janë: 1 në Elbasan, 2 në Laç, 2 në Shkodër dhe 6 në Tiranë. Për të gjitha rastet janë lajmëruar dispanseritë përkatëse për të komunikuar me familjarët e tyre, si dhe për të kryer kontrollin në vatër bazuar në të gjitha ekzaminimet për depistimin e tyre. Të gjithë pacientët kanë filluar mjekimin sipas skemës përkatëse. Siç vihet re dhe nga shpërndarja e rasteve, ato me TB janë të fokusuara kryesisht në Tiranë me numër më të madh, por në shtrirje rastet janë pothuasje në gjithë vendin. Bashkëpunimi me epidemiologun në rreth, me mjekun e familjes dhe pneumologun duhet të përforcohet më shumë për kontrollin e TB-së në rrethet përkatës

1. **Sëmundjet zoonotike**

**Tabela 2. Shpërndarja e zoonozave në muajin nëntor 2022, numri total i rasteve dhe incidenca (Antraks Brucelozë, Leptospirozë, Rikecie).**

|  |  |  |
| --- | --- | --- |
|  | Nëntor  (Raste 2022) | Incidenca (raste/100,000)  2022 |
|  |
| Antraks (Plasje) | 2 | 0.07 |  |
| Brucelozë | 2 | 0.07 |  |
| Leptospirozë | 1 | 0.03 |  |
| Rikecie | 0 | 0 |  |

Incidenca e Brucelozës në nivel vendi është 0.07/100.000 banorë. Për muajin nëntor janë raportuar 2 raste të konfirmuara me Brucelozë nga NJVKSH Dibër. Për muajin nëntor është raportuar 1 rast i dyshuar klinikisht Leptospirozë nga NJVKSH Lezhë, gjithashtu janë raportuar dy raste Antraks të konfirmuar klinikisht nga NJVKSH Sarandë.

**Sëmundje infektive me transmetim përmes ajrit**

* 1. **COVID-19**

Gjatë muajit nëntor janë raportuar në Sistemin e Informacionit të Sëmundjeve Infektive (SIV) 639 raste të konfirmuara me COVID-19 dhe incidenca e kësaj sëmundjeje për muajin nëntor është 22,32 raste /100000 banorë. Gjatë muajit nëntor vërehet që numri i rasteve të konfirmuara me COVID-19 është më i ulët se në muajin tetor.

Grafiku 1. Shpërndarja e incidencës sipas grup-moshave

Grup-mosha më e prekur për këtë muaj është grup-mosha 75+ vjeç me incidencë 49,96 raste për 100000 banorë e ndjekur nga grup-mosha 65-74 vjeç me incidencë 46,85 raste për 100000 banorë.

Grafiku 2. Shpërndarja e incidencës sipas bashkive

Bashkitë me incidencë më të lartë janë Këlcyra,Tepelena, Himara, Gjirokastra etj.

* 1. **Grip**

Gjatë muajit nëntor në Survejancën e Integruar ILI/SRRA janë raportuar 230 raste nga të cilat 53 (23.0%) janë raste ILI, ndërsa 368 (77%) raste SARI. Rastet janë testuar për viruset e gripit dhe 4(1.7%) kanë rezultuar pozitive për grip.

**7.3 Meningit bakterial jo-meningokoksik**

Në raportimin mujor të sëmundshmërisë infektive gjatë muajit nëntor 2022 nga NJVKSH Tiranë është raportuar 1 rast Meningit bakterial jo-meningokoksik.

Rasti është i grup-moshës 4-9 vjeç, ka paraqitur shenja klinike të meningitit dhe ka qenë i shtruar në spitalin pediatrik pranë QSUT-së.

Rasti është konfirmuar në laboratorin mikrobiologjik të QSUT-së.

Shërbimi i epidemiologjisë dhe shëndetit mjedisor pranë NJVKSH Tiranë ka bërë hetimin në vatër dhe ka marrë masat përkatëse.

|  |  |  |
| --- | --- | --- |
| INSTITUTI I SHËNDETIT PUBLIK  DEKSI |  |  |